שוד מוזיאון הלובר (2025)

**שוד מוזיאון הלובר** (בצרפתית: **Le cambriolage du musée du Louvre**, "הפריצה למוזיאון הלובר") התרחש ביום ראשון, 19 באוקטובר 2025, במהלכו שודדים מחופשים לפועלים גנבו תשעה מתכשיטי הכתר של צרפת  מגלריית אפולו  של מוזיאון הלובר בפריז בירת צרפת. השוד נמשך ארבע עד שבע דקות, והתרחש בשעות הפתיחה הרגילות. זה היה שוד האמנות הראשון שאירע בלובר מאז שוד הציור דרך סוור, נוף מפריז  בשנת 1998.

## רקע
[ממוזער|300px|[גלריית אפולו  - הגלריה שנשדדה]]
מוזיאון הלובר ממוקם בתוך ארמון הלובר, במרכז פריז וליד גני טווילרי. תחנות המטרו הקרובות ביותר הן הלובר-ריבולי והארמון המלכותי-מוזיאון הלובר. לפני השיפוצים בסוף שנות ה-80 ושנות ה-90, היו ללובר מספר כניסות בגובה הרחוב, רובן סגורות כיום. מאז שנת 1993 לערך, ישנה כניסה ראשית מתחת לפירמידת הלובר.

השוד הראשון במוזיאון הלובר תועד בשנת 1911, כאשר עובדי מוזיאון גנבו את המונה ליזה. בשנת 1998 נגנב הציור דרך סוור, נוף מפריז  של קאמי קורו. בנוסף, בחודשים שלפני השוד, נשדדו פריטים שונים ממספר מוזיאונים צרפתיים, כולל מוזיאון אדריאן דובוש  בספטמבר 2025, מוזיאון קוניאק-ג'יי  ומוזיאון ירו , שניהם בנובמבר 2024.

## השוד
ממוזער|300px|בקומה השנייה - המרפסת לתוכה פרצו השודדים
השוד התרחש בסביבות השעה 9:30 שעון מקומי, 30 דקות לאחר פתיחת המוזיאון למבקרים. השודדים הגיעו לבניין על קטנועים ונכנסו מצד הסן, כשהם מביאים איתם מסורי שרשרת קטנים וכלים נוספים. הפורצים לבשו אפודים צהובים וכתומים (HIVIS) כדי לשוות לעצמם מראה של פועלים. שני אנשי צוות, כשפניהם מכוסות בבלקלאוות, נכנסו למרפסת בקומה השנייה בצד הדרומי של הבניין באמצעות "**" - סולם חשמלי המותקן ברכב הנפוץ בפריז להרמת רהיטים. במרפסת, השודדים השתמשו בדיסק חיתוך המופעל על ידי סוללה או במטחנה כדי לחתוך חלון זכוכית על מנת לגשת ל-. כתוצאה מכך הופעלו אזעקות אבטחה. לאחר שאיימו על השומרים בכלים חשמליים שלהם, השודדים שדדו תשעה פריטים משתי ויטרינות זכוכית, לאחר מכן עזבו את המוזיאון באמצעות הסולם אל שני חברי צוות נוספים, שחיכו על קטנועים. מסיבות לא ברורות, הם ניסו להצית את "סל המעלית" המותקן ברכב לפני שנמלטו, אך איש צוות המוזיאון חסם אותם מלעשות זאת. השודדים נמלטו לכיוון הכביש המהיר A6. הגניבה כולה ארכה לא יותר משבע דקות.

המוזיאון פוּנה ולא נפתח מחדש בהמשך היום. הוכרז כי המוזיאון יישאר סגור גם ביום שני שלאחר מכן.

### פריטים שנשדדו
הפריטים הגנובים זוהו על ידי משרד התרבות כ:
* סט נזר, שרשרת וזוג עגילים של מריה אמליה מנאפולי וסיציליה והורטנס דה בוארנה
* סט שרשרת וזוג עגילי איזמרגד של הקיסרית מארי לואיז
* סיכת השרידים
* סיכת מחוך גדולה של אז'ני דה מונטיז'ו
* נזר של הקיסרית אז'ני דה מונטיז'ו

הפריט המפורסם ביותר באוסף, יהלום ריג'נט, בשווי של למעלה מ-60 מיליון דולר, הושאר במקומו. בזמן שנמלטו, השודדים השליכו את כתר הקיסרית אז'ני דה מונטיז'ו, שנמצא פגום, יחד עם "פריט תכשיט" נוסף שלא פורסם.

קובץ:Boucles_d'oreille_de_la_parure_de_la_reine_Marie-Amélie_-_Musée_du_Louvre_Objets_d'art_OA_11033_;_OA_11034.jpg|טקסט=Earrings from the sapphire set of Queen Maria Amalia and Queen Hortense| עגילים מסט הספיר של המלכה מריה אמליה והמלכה הורטנס
קובץ:Collier_de_la_parure_de_la_reine_Marie-Amélie_-_Musée_du_Louvre_Objets_d'art_OA_11031.jpg|טקסט=Necklace from the same set| שרשרת מאותו סט
קובץ:Diadème_de_la_parure_de_la_reine_Marie-Amélie_et_de_la_Reine_Hortense_-_Musée_du_Louvre_Objets_d'art_OA_11030.jpg|טקסט=Tiara from the same set| נזר מאותו סט
קובץ:Collier_en_émeraudes_de_la_parure_de_Marie-Louise_-_Musée_du_Louvre_Objets_d'Art_OA_12155.jpg|טקסט=Emerald necklace from Marie Louise's set| שרשרת אזמרגד מהסט של הקיסרית מארי לואיז
קובץ:Paire_de_boucles_d'oreilles_en_émeraudes_de_la_parure_de_Marie-Louise_-_Musée_du_Louvre_OA_12156.jpg|טקסט=Pair of emerald earrings from Marie Louise's set| זוג עגילי אזמרגד מהסט של הקיסרית מארי לואיז
קובץ:Diadème_de_limpératrice_Eugénie_(musée_du_Louvre)_(7166066743).jpg|טקסט=Tiara of Empress Eugénie| נזר הקיסרית אז'ני דה מונטיז'ו
קובץ:Grand_noeud_de_corsage_de_l'impératrice_Eugénie_-_François_Kramer_-_Musée_du_Louvre_Objets_d'art_OA_12238.jpg|טקסט=Large bodice bow of Empress Eugénie| סיכת מחוך גדולה של הקיסרית אז'ני דה מונטיז'ו
קובץ:1-Crown_of_Empress_EugénieDSC_0247blacken.jpg|טקסט=Crown of Empress Eugénie (recovered, damaged, extent of damage unpublished)| כתר הקיסרית אז'ני דה מונטיז'ו (נמצא, ניזוק, היקף הנזק לא פורסם)


## חקירת השוד
משרד התובע של פריז פתח בחקירת השוד. התובעת לור בקואו אמרה כי 60 איש הוקצו לחקירה. המשטרה סקרה את צילומי מצלמות האבטחה לאורך נתיב המילוט. תמונות הראו את המשאית הקטנה שחנתה ליד המוזיאון עם בימה מתרוממת ניידת וסולם נמתחו למרפסת בקומה הראשונה. העיתון "לה פריזיאן" דיווח כי המשטרה איתרה "שתי משחזות זווית, מבער, בנזין, כפפות, מכשיר קשר, שמיכה וכתר" בזירה.

ב-26 באוקטובר 2025, שבוע לאחר השוד, דווח בתקשורת הצרפתית כי ב-25 באוקטובר, שני גברים בשנות ה-30 לחייהם שגרים בפרברי פריז ומוכרים למשטרה מפריצות קודמות נעצרו בחשד שהיו מעורבים בביצוע השוד. אחד החשודים נעצר בנמל התעופה שארל דה-גול בפריז, בזמן שניסה לעלות על טיסה לאלג'יריה. חשוד שני נעצר לאחר מכן באזור העיר פריז.

## תגובות
נשיא צרפת עמנואל מקרון גינה את שוד מוזיאון הלובר ואמר: "הגניבה שבוצעה במוזיאון הלובר היא פגיעה במורשת ובהיסטוריה שלנו. נשיב את היצירות, והמבצעים יועמדו לדין. נעשה הכל, בכל מקום, כדי להשיג זאת. בינואר השקנו את פרויקט הרנסאנס החדש של מוזיאון הלובר בהנהגת משרד התובע של פריז, והוא מספק אבטחה מוגברת. הוא ישמש לשימור ולהגנה על מה שמהווה את הזיכרון והתרבות שלנו."

## ראו גם
* שוד חדר האוצר הירוק

## קישורים חיצוניים

## הערות שוליים

קטגוריה:מוזיאון הלובר
מוזיאון הלובר (2025)
קטגוריה:2025 בצרפת